**I Z V J E Š Ć E**

sa 1. vanredne sjednice Općinskog vijeća Općine Kršan održane dana 27. veljače 2017. godine, na kojoj je prisustvovalo 13 vijećnika Općinskog vijeća Općine Kršan.

Na sjednici Općinskog vijeća Općine Kršan donijeti su sljedeći akti:

**1. Zaključak o prihvaćanju Izvješća o radu davatelja usluge prikupljanja komunalnog otpada za 2016. Godinu, dostavljano od strane društva 1. MAJ LABIN d.o.o Labin**

Izlagatelj - predstavnik društva 1. MAJ LABIN d.o.o Labin – gđa. Sandra Višković Marković.

Gospodarenje otpadom je prema odredbama Zakona o održivom gospodarenju otpadom zakonska obaveza jedinice lokalne samouprave, te su Općinski vijećnici upoznati sa Izvješćem o radu davatelja usluge prikupljanja komunalnog otpada za 2016. godinu.

U izvješću je istaknuto da je na području Općine Kršan u organizirano skupljanje i odvoz komunalnog otpada u 2016.g. uključeno 1.410 korisnika – domaćinstva i 77 korisnika - pravnih osoba i obrta, a prikupljeno je ukupno 940 t miješanog komunalnog otpada.

O ukupnoj količini odloženog otpada na Ceru vodi se evidencija od 2011.g., te je vidljiv trend smanjenja količine odloženog miješanog komunalnog otpada na Labinštini i to u odnosu na 2015.g. smanjenje iznosi 4 %, a u odnosu na 2011.g. smanjenje iznosi 38 %.

Općina Kršan ima određen broj neadekvatnih starih metalnih kontejnera koje je potrebno planski zamijeniti novim kao i individualizirati odvoz putem spremnika za pojedino kućanstvo.

Vezano uz obračun usluge istaknuta je snižena stopa PDV-a 13 % na javnu uslugu prikupljanja miješanog komunalnog otpada od 01. siječnja 2017.g.

U izvješću je posebno istaknuto usvajanje Plana gospodarenja otpadom RH za razdoblje 2017.-2022.g., čiji sastavni dio je Plan sprječavanja nastanka otpada, te je obaveza JLS izrada Plana gospodarenja otpadom. TD 1 MAJ Labin predložilo je Gradu Labinu i Općinama Raši, Kršan, Sveta Nedjelja i Pićan izradu objedinjenom plana gospodarenja otpadom te je isto prihvaćeno. Plan gospodarenja otpadom odrediti će ciljeve i dinamiku postizanja zakonskih obaveza.

**2. Zaključak o podnošenju žalbe na presudu Trgovačkog suda u Pazinu**

Općinsko vijeće Općine Kršan donijelo je Zaključak kojim se ovlašćuje Zajednički odvjetnički ured Goran Veljović, Siniša Borštner, Denis Jelenković, Merima Ibrahimović, Andrej Stanič, Ivana Bilić Komparić, Milena Veljović i Vladimir Veljović, Pula, Dobrilina 9, za podnošenje žalbe Visokom trgovačkom sudu na presudu Trgovačkog suda u Pazinu, Poslovni broj 10 P-1206/15-22 od 20. veljače 2017. godine, u postupku za naknadu štete tužiteljice Općine Kršan i tuženice Republike Hrvatske. Sudski spor vodi se radi naknade štete zbog Odluke Vlade RH o visini naknade postrojenja za korištenje prostora , način njezine raspodjele te moguću namjenu takvih sredstava.

3**. Odluka o osnivanju ustanove Dječji vrtić KOCKICA Kršan i Odluka o poništenju Odluke o osnivanju vrtića** od 22. studeni 2016.g

Razmatrajući Mišljenje Ministarstva znanosti, obrazovanja i sporta od 07. veljače 2017. godine, KLASA: UP/I-601-02/16-01/25, URBROJ: 533-28-17-2 kojim su dane upute za izmjenu i dopunu postojeće Odluke o osnivanju vrtića od 22. studeni 2017.g., Općinsko vijeće utvrdilo je tekst nove Odluke i poništilo Odluku od 22. studeni 2016. Usklađenja su se odnosile na odredbe glede stjecanja, opterećivanja, otuđivanja nekretnina i druge imovine te osnivanja podružnica.

**OPĆINSKO VIJEĆE OPĆINE KRŠAN**

Kršan, 01. ožujka 2017.

**Općinski načelnik**

 **Valdi Runko**

Izvješće za WEB stranicu sastavila:

 Glorija Fable